
Text rozhodnutia
Súd: Krajský súd Bratislava Spisová značka: 8Cbi/33/2009 Identifikačné číslo súdneho spisu: 1009201727 Dátum vydania rozhodnutia: 10. 12. 2014 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2014:1009201727.4 Uznesenie Krajský súd Bratislava v právnej veci navrhovateľa: JUDr. Martina Mrázová, Šoltésovej 20, Bratislava, správca konkurznej podstaty úpadcu TAZ, a.s., v likvidácii, Coburgova 84, Trnava, IČO: 36227803 proti odporcovi: Š. I., S. XX, O., zatúpený advokátkou JUDr. Barborou Šrutekovou, Hlavná 44, Trnava o zaplatenie 179,16 EUR s príslušenstvom, takto r o z h o d o l : Súd konanie z a s t a v u j e . Navrhovateľ je povinný zaplatiť odporcovi náhradu trov konania v sume 189,23EUR na účet právnej zástupkyne odporcu Č.. Ú..: XXXXXXXXXX/XXXX, vedený vo VÚB, a.s., do troch dní od právoplatnosti tohto uznesenia. o d ô v o d n e n i e : Návrhom zo dňa 24.9.2009 žiadal navrhovateľ súd, aby zaviazal odporcu na zaplatenie 179,16 EUR s príslušenstvom titulom nájomného - náklady na užívanie bytu. Písomným podaním zo dňa 11.11.2014 zobral navrhovateľ späť žalobu v celosti. Podľa § 96 ods. 1,3, OSP môže žalobca zobrať späť návrh , a to sčasti alebo celkom. Ak je návrh vzatý späť celkom, súd konanie zastaví. Nesúhlas odporcu so späťvzatím nie je účinný ak dôjde k späťvzatiu skôr, než sa začalo pojednávanie. Podaním zo dňa 3.12.2014 odporca súhlasil so späťvzatím žaloby a uplatnil si trovy konania. Vzhľadom k tomu, že návrh bol vzatý v celom rozsahu späť, súd v zmysle § 96 ods. 1,2 O.s.p. konanie zastavil. O trovách konania súd rozhodol podľa § 146 ods. 2, O.s.p., tak, že priznal odporcovi ich náhradu v sume 189,23EUR titulom uplatnených trov právneho zastúpenia (4x úkon po 18,26EUR, 2x paušál po 7,41EUR, 1 x paušál po 7,63EUR, 1 x paušál po 8,04EUR, cestovné dňa 29.11.2011 - 36,30EUR, strata času dňa 29.11.2011 - 49,40EUR). Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR cestou podpísaného súdu, písomne, trojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1009201727.4 (dáta aktuálne k 10. 11. 2026). Záväzné je znenie zverejnené súdom.




